**34/2021. (II. 26.) „ kt.” sz. h a t á r o z a t**

**a Karcag, külterület 01555/5 hrsz-ú osztatlan közös tulajdonban álló ingatlanon található erdő hasznosítására vonatkozó többlethasználati megállapodásról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) és e) pontjaiban, és a Magyarország helyi önkormányzatairól szóló 2011. évi CLXXXIX törvény 107. §-ban biztosított jogkörében eljárva,az Alaptörvény 53. cikk (1) bekezdése alapján a Kormány által kihirdetett veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésére figyelemmel, az alábbiak szerint dönt:

1. A Képviselő-testület hozzájárulását adja ahhoz, hogy a Karcag Városi Önkormányzat (a továbbiakban: Önkormányzat), mint erdőgazdálkodó a Karcag, külterület 01555/5 hrsz-ú,az Országos Erdőállomány Adattárban Karcag 132 A erdőtervi azonosítójú erdőrészlet és a Karcag 132 B erdőtervi azonosítójú erdőrészlet hasznosítására többlethasználati megállapodást kössön az ingatlanban tulajdoni illetőséggel rendelkező személyekkel.
2. A többlethasználati megállapodásban rögzítendő feltételek:
	1. Időtartama: 2021. március 1-től, 2031. december 31-ig terjedő időszak.
	2. Szerződő felek a megállapodás tárgyát képező ingatlanrészen végzett erdőtervben foglalt erdősítési, erdőnevelési és fakitermelési tevékenységgel összefüggésben tárgyévet megelőző évben keletkező költségek tekintetében következő év február 28-ig elszámolnak egymással.
	3. Szerződő feleket az erdőtervben meghatározott fakitermelésből származó faanyag tulajdoni illetőségük arányában illeti meg.
	4. Az erdő igénybevételéhez a tulajdonostársak hozzájárulása szükséges.
3. A Képviselő-testület felhatalmazza a Karcag Városi Önkormányzat Polgármesterét, hogy a jelen határozatban foglaltak alapján írja alá a tulajdonosi hozzájárulást.

Felelős: Szepesi Tibor polgármester

Határidő: 2021. március 1.

1. A Képviselő-testület felkéri a Karcagi Polgármesteri Hivatal Aljegyzői Iroda Hatósági Csoportját és Kamarai Jogtanácsosát jelen határozat végrehajtásából eredő szükséges intézkedések megtételére.

Felelős: Dr. Czap Enikő aljegyző

 Dr. Kovács László Iván kamarai jogtanácsos

Határidő:2021. március 1.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Hatósági Csoport, helyben
5. Karcagi Polgármesteri Hivatal Költségvetési és Adó Iroda, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcagi Polgármesteri Hivatal Jegyzői Iroda, Kamarai Jogtanácsos, helyben
8. Gyökeres Sándor (5300 Karcag, Kalász u. 8.)
9. Gyökeresné Kállai Mária (5300 Karcag, Kalász u. 8.)
10. Márkus Jánosné (5300 Karcag, Szamos u. 71.)

Karcag, 2021. 02. 19.

|  |  |
| --- | --- |
|  | **(: Szepesi Tibor :)** |
|  | polgármester |